
Výzva na predloženie cenovej ponuky[footnoteRef:1] [1:  Vzhľadom na predpokladanú hodnotu zákazky nižšiu ako finančný limit pre nadlimitnú zákazku na uskutočnenie stavebných prác obstarávateľ pri jej zadávaní nepoužije postup zadávania nadlimitnej zákazky podľa ZVO; zákazka sa zadáva podľa internej smernice ER 97/2017 pri dodržaní relevantných ustanovení právnych predpisov a zásad obstarávania.
] 

Názov predmetu zákazky:

„Úprava geometrickej polohy koľaje _ CP 38/2026“

1. Identifikácia obstarávateľa
Obchodné meno: 		Dopravný podnik Bratislava, akciová spoločnosť
Sídlo: 				Olejkárska 1, 814 52 Bratislava
Kontaktná osoba: 		Alena Morvayová
Telefón: 				(+ 421) (2) 5950 1484
E-mail: 				morvayova.alena@dpb.sk
IČO: 				00 492 736
DIČ: 				2020298786
IČ DPH: 			SK2020298786
Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

2. Názov zákazky:                   Úprava geometrickej polohy koľaje
3. Označenie zákazky:            CP 38/2026

4. Druh zákazky:                   stavebné práce

5. Predpokladaná hodnota zákazky: 483 095,30 EUR bez DPH

6. CPV kódy:
45234121-0 – Stavebné práce na električkových tratiach
34941300-8 – Električkové koľaje

7. Opis predmetu zákazky
Predmetom zákazky je vykonávanie stavebných prác spočívajúcich v úprave geometrickej polohy koľají podbíjaním otvoreného koľajového zvršku, odstraňovaní miestnych porúch geometrickej polohy koľají a vykonávaní súvisiacich činností na električkových tratiach obstarávateľskej organizácie.
Práce budú vykonávané automatickou strojnou podbíjačkou spôsobilou na prácu na koľaji s rozchodom 1000 mm. Zhotoviteľ je povinný ku každému vykonanému podbitiu odovzdať výstupný protokol a grafický výstup podbíjacieho stroja preukazujúci geometrickú polohu koľaje pred vykonaním podbíjania a po jeho vykonaní, pričom výstupy musia byť jednoznačne priraditeľné ku konkrétnemu miestu a vykonanému podbitiu.
Podrobné technické požiadavky, predpokladané množstvá, predpokladané úseky realizácie a spôsob oceňovania sú uvedené v Prílohe č. 2 – Technická špecifikácia s určením cien.
Predpokladaný začiatok realizácie prác je v novembri 2026.

8. Miesto uskutočnenia predmetu zákazky: električkové trate v správe Dopravného podniku Bratislava, akciová spoločnosť, na území hlavného mesta SR Bratislavy; konkrétne miesto plnenia bude určené v príslušnej čiastkovej objednávke.

9. Lehota viazanosti cenovej ponuky: 3 mesiace od uplynutia lehoty na predkladanie ponúk.

10. Obhliadka miesta: nie; obstarávateľská organizácia však umožní záujemcovi oboznámiť sa s miestnymi podmienkami v rozsahu potrebnom na prípravu ponuky po predchádzajúcej dohode s kontaktnou osobou pre technické veci.

11. Lehota, miesto a spôsob predkladania ponúk: do 21.10.2026 do 12,00 hod.

Komunikácia pri zadávaní tejto zákazky bude prebiehať s využitím elektronických prostriedkov a ponuky je potrebné predkladať elektronicky prostredníctvom IS JOSEPHINE:
https://josephine.proebiz.com/sk/tender/81919/summary

12. Typ zmluvy/objednávky: Rámcová zmluva o dielo

Trvanie zmluvy/lehota uskutočnenia stavebných prác:
Trvanie rámcovej zmluvy: 12 mesiacov odo dňa nadobudnutia jej účinnosti alebo do vyčerpania obchodovateľného finančného objemu podľa zmluvy, podľa toho, ktorá skutočnosť nastane skôr.
Jednotlivé Diela budú vykonávané na základe čiastkových písomných objednávok podľa potrieb Objednávateľa. V objednávke bude určený rozsah Diela, termín plnenia a miesto plnenia. Zhotoviteľ vykoná a riadne odovzdá Dielo do 60 dní odo dňa doručenia objednávky, pokiaľ nebude v objednávke určená iná lehota. Podrobnosti upravuje Rámcová zmluva o dielo. Predpokladaný začiatok realizácie prác je v novembri 2026.

13. Jazyk ponuky: Ponuky sa predkladajú v slovenskom alebo českom jazyku.

14. Kritériá na vyhodnotenie ponúk
Jediným kritériom na vyhodnotenie ponúk je najnižšia celková vyhodnocovacia cena za celý predmet zákazky v EUR bez DPH. Váha kritéria je 100 %.

Celková vyhodnocovacia cena sa vypočíta ako súčet cien všetkých štyroch položiek uvedených v Prílohe č. 2, pri použití predpokladaných množstiev určených obstarávateľskou organizáciou. Takto vypočítaná celková vyhodnocovacia cena sa uvedie v Prílohe č. 3.

Úspešným uchádzačom sa stane uchádzač, ktorý splní všetky požiadavky obstarávateľskej organizácie a ponúkne najnižšiu celkovú vyhodnocovaciu cenu v EUR bez DPH.

Pri rovnakej celkovej vyhodnocovacej cene sa poradie ponúk určí podľa pravidiel uvedených v Prílohe č. 7 – Kritérium na vyhodnotenie ponúk a pravidlá jeho uplatnenia.

15. Požadovaný obsah ponuky:
Ponuka predložená uchádzačom musí obsahovať tieto doklady a dokumenty v elektronickej podobe:

a. Vyplnenú a osobou oprávnenou konať za uchádzača podpísanú Prílohu č. 3 – Návrh uchádzača na plnenie kritéria;
b. Vyplnenú a osobou oprávnenou konať za uchádzača podpísanú Prílohu č. 2 – Technická špecifikácia s určením cien;
c. Vyplnené a osobou oprávnenou konať za uchádzača podpísané Čestné vyhlásenie uchádzača podľa Prílohy č. 4;
d. Vyplnený a osobou oprávnenou konať za uchádzača podpísaný Informačný formulár podľa Prílohy č. 5;
e. Doklady a dokumenty, ktorými uchádzač preukáže splnenie podmienok technickej alebo odbornej spôsobilosti podľa bodov 17.3.2 a 17.3.3 tejto výzvy, a ak je to relevantné, aj doklady podľa bodu 17.3.4 tejto výzvy. Uchádzač je povinný tieto doklady a dokumenty predložiť ako súčasť ponuky; ich predbežné nahradenie čestným vyhlásením sa nepripúšťa;
f. Rámcovú zmluvu o dielo v editovateľnej verzii – Word (bez podpisu), doplnenú uchádzačom výlučne v častiach týkajúcich sa Zhotoviteľa;
g. Vyplnený a osobou oprávnenou konať za uchádzača podpísaný Zoznam uskutočnených stavebných prác podľa bodu 17.3.1 tejto výzvy – Príloha č. 6, vrátane referencie, potvrdenia odberateľa alebo iného preukázateľného dokladu, z ktorého je možné overiť predmet, rozsah a riadne uskutočnenie deklarovaných stavebných prác. Predbežné nahradenie týchto dokladov čestným vyhlásením sa nepripúšťa.

16. Spôsob predloženia ponuky:
Cena musí zahŕňať všetky náklady spojené s riadnym a úplným uskutočnením predmetu zákazky v požadovanom rozsahu, kvalite a režime, ak nie sú výslovne ocenené samostatnou položkou. Uchádzač je povinný dôsledne sa oboznámiť so všetkými dokumentmi zákazky, ktoré môžu ovplyvniť cenu alebo spôsob plnenia.
Ponuka musí byť vložená prostredníctvom funkcionality IS JOSEPHINE určenej na predkladanie ponúk. Dokumentácia zaslaná iba prostredníctvom komunikačnej časti IS JOSEPHINE sa nepovažuje za riadne predloženú ponuku.

17. Podmienky účasti:

17.1. Osobné postavenie: Obstarávania sa môže zúčastniť len ten uchádzač, ktorý:
17.1.1. je oprávnený uskutočňovať stavebné práce, ktoré zodpovedajú predmetu zákazky. Splnenie tejto podmienky si obstarávateľská organizácia overí z verejne dostupných zdrojov; ak overenie nebude možné, uchádzač na požiadanie predloží príslušný doklad.
17.1.2. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uchádzač túto skutočnosť preukáže čestným vyhlásením podľa Prílohy č. 4, ak ju obstarávateľská organizácia nevie overiť z verejne dostupného registra.
Uchádzač môže splnenie podmienok osobného postavenia preukázať aj platným zápisom v Zozname hospodárskych subjektov vedenom Úradom pre verejné obstarávanie alebo rovnocenným zápisom alebo potvrdením o zápise vydaným príslušným orgánom iného členského štátu Európskej únie, a to v rozsahu skutočností preukazovaných týmto zápisom.
17.1.3. Doklady musia byť aktuálne a musia odrážať skutočný stav v čase predkladania ponuky.

17.2. Finančné a ekonomické postavenie
Nepožaduje sa.

17.3. Technická spôsobilosť alebo odborná spôsobilosť:
17.3.1 Skúsenosti s uskutočnením stavebných prác
Obstarávateľská organizácia požaduje predloženie zoznamu stavebných prác uskutočnených za predchádzajúcich päť rokov od vyhlásenia obstarávania, z ktorého bude vyplývať, že uchádzač uskutočnil stavebné práce rovnakého alebo obdobného charakteru ako predmet zákazky v súhrnnom finančnom objeme minimálne 100 000,00 EUR bez DPH.
Za stavebné práce rovnakého alebo obdobného charakteru sa na účely tejto výzvy považujú najmä práce súvisiace s úpravou geometrickej polohy koľaje alebo iné porovnateľné práce na koľajových tratiach vykonávané strojným podbíjaním.
Zoznam stavebných prác musí obsahovať minimálne:
· názov a stručný opis uskutočnených stavebných prác,
· cenu stavebných prác v EUR bez DPH,
· miesto a lehotu uskutočnenia stavebných prác,
· identifikačné údaje odberateľa a kontakt na osobu, u ktorej je možné plnenie overiť.
Uchádzač preukáže riadne uskutočnenie deklarovaných stavebných prác referenciou, potvrdením odberateľa alebo iným preukázateľným dokladom, z ktorého možno overiť predmet, rozsah a riadne uskutočnenie stavebných prác.
17.3.2 Kľúčový odborník č. 1 – kvalifikovaná osoba
Uchádzač preukáže, že má na plnenie predmetu zákazky k dispozícii minimálne jednu kvalifikovanú osobu odborne spôsobilú na obsluhu automatickej strojnej podbíjačky, ktorá bude použitá pri realizácii predmetu zákazky.
Splnenie tejto požiadavky uchádzač preukáže predložením platného oprávnenia, osvedčenia, preukazu alebo iného rovnocenného dokladu, z ktorého bude vyplývať odborná spôsobilosť príslušnej osoby na obsluhu automatickej strojnej podbíjačky použitej pri realizácii predmetu zákazky. 
17.3.3 Strojové, prevádzkové alebo technické vybavenie
Uchádzač preukáže, že má na uskutočnenie predmetu zákazky k dispozícii minimálne 1 ks automatickej strojnej podbíjačky spôsobilej na vykonávanie podbíjania koľaje s rozchodom 1000 mm. 
Požiadavky na zariadenie:

1. Zariadenie musí vyhovovať platným normám:
	a) STN 28 0318 „Priechodné prierezy električkových tratí“
	b) STN 28 0337 „Obrysy pre električkové vozidlá“

2. Zariadenie musí byť schopné samostatnej prepravy v električkovej koľajovej sieti Dopravného podniku Bratislava, akciová spoločnosť, najmä v smerových koľajových oblúkoch s minimálnymi polomermi Rmin = 25 m. Z uvedeného dôvodu je možný prejazd koľajovými obratiskami iba po vonkajších koľajách! Vo viacerých koľajových obratiskách sú polomery smerových oblúkov vo vnútorných koľajách v rozsahu Rmin= 20 až 24 m. 

3.	Zariadenie musí mať schopnosť samostatného nakoľajenia sa (eliminácia prerušenia, resp. zastavenia električkovej premávky v prípade vykoľajenia sa zariadenia).

4. Zariadenie musí byť schopné vyhotoviť vstupný protokol (aktuálny stav GPK pred jej úpravou) a výstupný protokol (stav GPK  po jej úprave). Protokoly musia obsahovať namerané hodnoty nami sledovaných technických parametrov: rozchod koľaje + vzájomná výška koľajnicových pásov + prevýšenie koľajnicového pásu v oblúku + polomer oblúka.
Zoznam strojového vybavenia musí obsahovať minimálne názov alebo označenie zariadenia a údaj o právnom titule, na základe ktorého má uchádzač zariadenie k dispozícii (vlastníctvo, nájom alebo iný právny titul). Ak uchádzač nie je vlastníkom požadovaného zariadenia, uvedie identifikačné údaje vlastníka, prenajímateľa alebo inej osoby, prostredníctvom ktorej bude mať zariadenie počas plnenia zákazky k dispozícii.
17.3.4 Využitie kapacít inej osoby
Ak uchádzač preukazuje technickú alebo odbornú spôsobilosť prostredníctvom kapacít inej osoby, musí preukázať, že bude mať tieto kapacity pri plnení zmluvy skutočne k dispozícii. Ak ide o požiadavku súvisiacu s odbornou kvalifikáciou alebo odbornými skúsenosťami osoby, táto osoba musí reálne vykonávať práce, na ktoré sa jej kapacity vyžadujú.

18. Zábezpeka
Nepožaduje sa.

19. Vyhodnotenie ponúk
19.1. Obstarávateľ vyhodnocuje ponuky na základe kritéria najnižšia celková vyhodnocovacia cena v EUR bez DPH za celý predmet zákazky. Obstarávateľ zostaví poradie ponúk vzostupne podľa predložených celkových vyhodnocovacích cien, pričom na prvom mieste sa umiestni ponuka s najnižšou celkovou vyhodnocovacou cenou.
19.2. Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.
19.3. Splnenie podmienok účasti bude obstarávateľ posudzovať na základe dokladov a dokumentov, ktoré je uchádzač povinný predložiť ako súčasť ponuky podľa bodov 15 a 17 tejto výzvy. Predbežné nahradenie dokladov preukazujúcich splnenie podmienok technickej alebo odbornej spôsobilosti podľa bodu 17.3 tejto výzvy čestným vyhlásením sa nepripúšťa.
19.4. Ak obstarávateľ identifikuje nezrovnalosti, nejasnosti alebo nedostatky v ponuke alebo v predložených dokladoch a dokumentoch, môže uchádzača písomne požiadať o ich vysvetlenie alebo doplnenie. Obstarávateľ môže požiadať aj o predloženie alebo doplnenie dokladu alebo dokumentu, ktorý slúži výlučne na preukázanie splnenia podmienok účasti a nie je predmetom hodnotenia ponúk. Pri tomto postupe obstarávateľ dodrží zásady rovnakého zaobchádzania a transparentnosti. 
Vysvetlením alebo doplnením nesmie dôjsť k neprípustnej zmene ponuky, najmä k zmene ponúknutých jednotkových cien, celkovej vyhodnocovacej ceny alebo iných údajov rozhodujúcich pre vyhodnotenie ponuky. Za zmenu ponuky sa nepovažuje odstránenie zrejmých chýb v písaní alebo počítaní, ak tým nedôjde k zmene ponúknutých jednotkových cien.
19.5. Ak ponuka uchádzača nebude spĺňať požiadavky obstarávateľa alebo uchádzač nepreukáže splnenie podmienok účasti, obstarávateľ uchádzačovi oznámi túto skutočnosť, aktualizuje poradie ponúk a pristúpi k vyhodnoteniu ponuky uchádzača, ktorý sa po aktualizácii poradia umiestnil na prvom mieste.
19.6. Po vyhodnotení ponúk obstarávateľ písomne oznámi uchádzačom výsledok vyhodnotenia ponúk. Úspešnému uchádzačovi oznámi, že jeho ponuku prijíma, a vyzve ho na poskytnutie súčinnosti potrebnej na uzavretie Rámcovej zmluvy o dielo.
19.7. Úspešný uchádzač poskytne pred uzavretím zmluvy požadovanú súčinnosť a preukáže splnenie povinností súvisiacich so zápisom v Registri partnerov verejného sektora, ak sa na neho alebo jeho subdodávateľov takáto povinnosť podľa osobitného predpisu vzťahuje.
19.8. Ak úspešný uchádzač neposkytne v stanovenej lehote požadovanú súčinnosť alebo odmietne uzavrieť zmluvu, obstarávateľ je oprávnený vyzvať na súčinnosť uchádzača, ktorý sa umiestnil ako ďalší v poradí, ak jeho ponuka spĺňa všetky požiadavky obstarávateľa.

20. Elektronická aukcia: nie

21. Doplňujúce informácie:
21.1. Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž, najmä ak sa zmenia okolnosti, za ktorých bola vyhlásená, ak sa vyskytne dôvod hodný osobitného zreteľa alebo ak ponúknuté ceny presiahnu finančné možnosti obstarávateľa. Všetky náklady spojené s prípravou a predložením ponuky znáša uchádzač.
21.2. Predpokladané množstvá uvedené v dokumentácii slúžia na účely vyhodnotenia ponúk a plánovania plnenia. Objednávateľ nie je povinný vyčerpať celý predpokladaný rozsah ani celý obchodovateľný finančný objem; konkrétny rozsah Diela bude určovaný podľa jeho potrieb v jednotlivých čiastkových objednávkach.




Prílohy:
1. Rámcová zmluva o dielo
2. Technická špecifikácia s určením cien
3. Návrh uchádzača na plnenie kritéria
4. Čestné vyhlásenie uchádzača
5. Informačný formulár
6. Zoznam uskutočnených stavebných prác
7. Kritérium na vyhodnotenie ponúk a pravidlá jeho uplatnenia





V Bratislave dňa 07.10.2026











	                                                      _________________________________________
Dopravný podnik Bratislava, akciová spoločnosť
JUDr. Barbora Notová
vedúca sekcie právnych služieb a kontroly







Príloha č. 1
Rámcová zmluva o dielo

Dokument tvorí samostatnú prílohu tejto výzvy.



Príloha č. 2
Technická špecifikácia s určením cien

Dokument tvorí samostatnú prílohu tejto výzvy.



Príloha č. 3
Návrh uchádzača na plnenie kritéria

Dokument tvorí samostatnú prílohu tejto výzvy.



Príloha č. 4
Čestné vyhlásenie uchádzača

Dokument tvorí samostatnú prílohu tejto výzvy.


Príloha č. 5
Informačný formulár

Dokument tvorí samostatnú prílohu tejto výzvy.



Príloha č. 6
Zoznam uskutočnených stavebných prác

Dokument tvorí samostatnú prílohu tejto výzvy.



Príloha č. 7
Kritérium na vyhodnotenie ponúk a pravidlá jeho uplatnenia

Dokument tvorí samostatnú prílohu tejto výzvy.

